Source: https://www.juridice.ro/572201/intrebare-preliminara-cu-privire-la-dreptul-consumatorului-de-a-returna-saltele.html
Timestamp: 2019-05-21 06:42:49+00:00
Document Index: 13167215

Matched Legal Cases: ['articolul 16', 'Articolul 16', 'articolul 16', 'articolul 6', 'Articolul 16', 'articolul 6']

JURIDICE.ro » Întrebare preliminară cu privire la dreptul consumatorului de a returna saltele (contracte la distanță). UPDATE: hotărârea CJUE (liber la returnare)
21 decembrie 2018: Curtea declară:
articolul 16 litera (e) din Directiva 2011/83/UE a Parlamentului European și a Consiliului din 25 octombrie 2011 privind drepturile consumatorilor, de modificare a Directivei 93/13/CEE a Consiliului și a Directivei 1999/44/CE a Parlamentului European și a Consiliului și de abrogare a Directivei 85/577/CEE a Consiliului și a Directivei 97/7/CE a Parlamentului European și a Consiliului trebuie interpretat în sensul că nu intră în sfera noțiunii „bunuri sigilate care nu pot fi returnate din motive de protecție a sănătății sau din motive de igienă și care au fost desigilate de consumator”, în sensul acestei dispoziții, un bun, precum o saltea, a cărui protecție a fost îndepărtată de consumator după livrarea acestuia.
21 decembrie 2018: Avocatul general propune:
„Articolul 16 litera (e) din Directiva 2011/83/UE a Parlamentului European și a Consiliului din 25 octombrie 2011 privind drepturile consumatorilor, de modificare a Directivei 93/13/CEE a Consiliului și a Directivei 1999/44/CE a Parlamentului European și a Consiliului și de abrogare a Directivei 85/577/CEE a Consiliului și a Directivei 97/7/CE a Parlamentului European și a Consiliului, trebuie interpretat în sensul că nu se încadrează în noțiunea «bunuri sigilate care nu pot fi returnate din motive de protecție a sănătății sau din motive de igienă», care figurează la această dispoziție, bunurile – precum saltele – care, atunci când sunt folosite în mod corespunzător, pot să intre în contact nemijlocit cu corpul uman, însă pot fi din nou comercializate după ce comerciantul a luat măsurile corespunzătoare, în special de curățare.” (s.n. – M.M.-B.)
29 martie 2018: Judecătorul suprem neamț de drept comun se întreabă cu privire la dreptul consumatorului de a returna saltele (C-681/17 slewo).
1. dispoziție dintr-o directivă ce menționează bunurile care nu pot fi returnate din motive de protecție a sănătății sau din motive de igienă;
2. necesitatea de a afla dacă pot fi considerate astfel de bunuri și acele bunuri (de exemplu, saltele) care, atunci când sunt folosite în mod corespunzător, pot să intre în contact nemijlocit cu corpul uman, însă pot fi din nou comercializate după ce comerciantul a luat măsurile (de curățare) corespunzătoare;
3. dacă da, necesitatea de a afla:
3.1. care sunt condițiile pe care trebuie să le îndeplinească ambalajul unui bun pentru a se putea considera că bunul este sigilat,
3.2. și dacă informația pe care comerciantul trebuie să o comunice, înainte de producerea efectelor obligatorii ale contractului trebuie să indice că, în legătură cu obiectul concret al vânzării și cu faptul că acesta este sigilat, consumatorul pierde dreptul de retragere în cazul desigilării.
Dispoziții incidente: articolul 16 litera (e) și, eventual, articolul 6 alineatul (1) litera (k) din Directiva 2011/83/UE privind drepturile consumatorilor
Articolul 16. (extras)
Notă MMB: am o problemă cu maniera în care a fost tradus articolul 6 alin. (1) lit. k) din Directivă. Ca atare, redau și versiunea în franceză, dar și pe cea în engleză:
Aflaţi mai mult despre C-681/17, Mihaela Mazilu-Babel